Document ID: /roh_data/filtered/fineweb-2-filterrobots_roh.jsonl.gz/30320

La finamira da questa exposiziun speziala è da mussar a la glieud la producziun da charn regiunala. Plinavant vulan ins er dar la plattafurma per discussiunar davart charn e sia producziun. Per l'Uniun da purs Grischun esi impurtant da mussar che charn regiunala è da buna qualitad.
A l'exposiziun «dal prà sin maisa» chatta mintgin insatge da pruvar, emprender u discutar. Charn saja insatge per giuven e vegl.
Charn pon ins mangiar da poppin enfin en la vegliadetgna auta.
I na saja betg la finamira da persvader vegetaris e vegans da mangiar charn. Tuttina hajan ins plaschair sche la glieud survegnia quaida dad empruvar in toc ord la regiun.
RR actualitad 06:30